open-index/open-wikipedia-markdown huggingface dataset:
ฮวน เอร์เรรา

**ฮวน ฮัวนิโต เอร์เรรา** () นักมวยสากลชาวโคลอมเบีย เกิดเมื่อ 27 สิงหาคม พ.ศ. 2515 ที่ประเทศโคลอมเบีย สถิติการชก 36 ครั้ง ชนะ 26 (น็อก 15) เสมอ 2 แพ้ 7 

## เกียรติประวัติ
* แชมป์โคลอมเบียรุ่นมินิมัมเวต (2538)
* แชมป์ IBF Latino รุ่นมินิมัมเวต
** ชิง 27 เมษายน 2539 ชนะน็อก อเล็กซ์ มิลเลอร์ ยก 8 ที่โคลอมเบีย
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิฟลายเวต IBF เมื่อ 14 มิถุนายน 2540 แพ้คะแนน รัตนพล ส.วรพิน ที่นครราชสีมา
** ชิงแชมป์ WBO Latino รุ่นมินิมัมเวตเมื่อ 18 พฤษภาคม 2544 เสมอกับ จอห์น อัลเบอร์โต โมลินา ที่โคลอมเบีย
** ชิงแชมป์ WBA Fedelatin รุ่นมินิมัมเวตเมื่อ 5 ตุลาคม 2544 แพ้คะแนน ไยโร อรังโก ที่ปานามา
** ชิงแชมป์โลกรุ่นไลต์ฟลายเวต WBU เมื่อ 2 มีนาคม 2545 แพ้น็อก จาค็อบ มัตลาลา ยก 7 ที่แอฟริกาใต้

## อ้างอิง
* สถิติการชก boxrec.com 
หมวดหมู่:นักมวยสากลชาวโคลอมเบีย
หมวดหมู่:แชมป์มวยสากลประเทศโคลอมเบีย
ยานี มัลเฮนโด

**ยานีน มัลเฮนโด** (Yani Malhendo)  นักมวยสากลชาวอินโดนีเซีย สถิติการชก 19 ครั้ง ชนะ 8 (น็อค 5) เสมอ 2 แพ้ 9 
## ประวัติ
มัลเฮนโดขึ้นชกมวยสากลอาชีพครั้งแรกเมื่อ 20 มกราคม พ.ศ. 2533 ชนะ อีโปเอ็ง ที่ อินโดนีเซีย จกนั้นขึ้นชกอีก 3 ครั้ง ชนะ 2 แพ้ 1 ก่อนจะหยุดชกไป 5 ปี กลับมาชกอีกครั้งใน พ.ศ. 2538 โดยขึ้นชิงแชมป์เงารุ่นจูเนียร์ฟลายเวท IBF ชนะน็อค วันวิน จ.เจริญ ยก 11 ที่อินโดนีเซีย แต่พอมาป้องกันแชมป์หนแรก ก็มาเสียแชมป์ให้เอกวิทย์ สิงห์ชัชวาลที่สุพรรณบุรี หลังจากนั้น มัลเฮนโดมาชกนอกรอบในไทย เมื่อ พ.ศ. 2539 แพ้คะแนนเอกภพ ผลเจริญ และสมศักดิ์ สิงห์ชัชวาลย์ ก่อนจะชกชนะน็อค ยอดดอย สิงห์ชัชวาลย์ ยก 3 เมื่อ พ.ศ. 2540 จึงได้ขึ้นชิงแชมป์ PABA รุ่นฟลายเวทเมื่อ 12 ธันวาคม พ.ศ. 2540 แต่เป็นฝ่ายแพ้คะแนนเด่นเก้าแสน เก้าวิชิต ไม่ได้แชมป์

หลังจากนั้น มัลเฮนโดขึ้นชิงแชมป์เงารุ่นซูเปอร์ฟลายเวท WBC ชนะน็อค ฮิปโป กาลา ยก 3 ที่ จาการ์ตา เมื่อ 27 มิถุนายน พ.ศ. 2541 ได้ครองแชมป์ และยังชกนอกรอบ ชนะคะแนนพรชัย ศิษย์พระพรหมที่อินโดนีเซียด้วย แต่หลังจากนั้น การชกของมัลเฮนโดก็ตกต่ำลง ขึ้นชิงแชมป์อินโดนีเซียรุ่นซูเปอร์ฟลายเวทก็เป็นฝ่ายแพ้คะแนนแฮงกี วูวุนกัน ไปเมื่อ 20 มีนาคม พ.ศ. 2544 แม้จะชกแก้มือกับวูวุนกันอีก ก็แพ้อีก หลังจากที่มาชกนอกรอบ แพ้คะแนน ฟ้าสั่ง พ.ธวัชชัยเมื่อ 26 เมษายน พ.ศ. 2545 มัลเฮนโดก็ไม่ได้ขึ้นชกมวยอีก

## เกียรติประวัติ

* แชมป์เงารุ่นจูเนียร์ฟลายเวท IBF
** ชิง 2 พฤษภาคม 2538 ชนะน็อค วันวิน จ.เจริญ ยก 11 ที่ อินโดนีเซีย
** เสียแชมป์ 29 ตุลาคม 2538 แพ้คะแนน เอกวิทย์ สิงห์ชัชวาลย์ ที่ สุพรรณบุรี
* แชมป์เงารุ่นซูเปอร์ฟลายเวท WBC
** ชิง 27 มิถุนายน 2541 ชนะน็อค ฮิปโป กาลา ยก 3 ที่ อินโดนีเซีย
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นฟลายเวทเมื่อ 12 ธันวาคม 2540 แพ้คะแนน เด่นเก้าแสน เก้าวิชิต ที่ กทม.

## อ้างอิง

* สถิติการชก boxrec.com  
หมวดหมู่:นักมวยสากลชาวอินโดนีเซีย
หมวดหมู่:แชมป์เงา IBF
หมวดหมู่:แชมป์เงา WBC
หมวดหมู่:บุคคลจากซูราบายา
โรนัลดี กาปูคู

**โรนัลดี กาปูคู** (Ronaldi Kapughu)  นักมวยสากลชาวอินโดนีเซีย เกิดที่ ตาลวด ประเทศอินโดนีเซีย สถิติการชก 11 ครั้ง ชนะ 4 เสมอ 1 แพ้ 6 
## ประวัติ
กาปูคูขึ้นชกมวยสากลอาชีพครั้งแรกเมื่อ 1 พฤษภาคม พ.ศ. 2542 ชนะคะแนนบะห์ดี อาฆาซี  ที่จาการ์ตา เขาหยุดชกไปสามปี กลับมาชกอีกใน พ.ศ. 2545 ต่อมา กาปูคูขึ้นชิงแชมป์อินโดนีเซียรุ่นเฟเธอร์เวทเมื่อ 26 กันยายน พ.ศ. 2546 เสมอกับอันเดรียน จอห์น ไม่ได้แชมป์ การ์ปูคูขึ้นชิงแชมป์รุ่นเดิมอีกครั้งเมื่อ 17 สิงหาคม พ.ศ. 2547 คราวนี้เขาเป็นฝ่ายชนะคะแนน คริสเตียน ซัวเด ได้แชมป์มาครอง หลังจากนั้น กาปูคูเดินทางมาชิงแชมป์ IBF แพนแปซิฟิกรุ่รเฟเธอร์เวทเมื่อ 12 พฤศจิกายน พ.ศ. 2547 ปรากฏว่ากาปูคูเป็นฝ่ายแพ้น็อคฟ้าประกอบ รักเกียรติยิมไปแค่ยก 2 เท่านั้น และเมื่อกลับไปที่อินโดนีเซีย ขึ้นชกป้องกันแชมป์อินโดนีเซียเมื่อ 30 เมษายน พ.ศ. 2548 ก็เป็นฝ่ายแพ้คะแนน ออร์ลันโด ซิโตฮัง เสียแชมป์ไปอีก จากนั้น การชกของกาปูคูก็ตกต่ำลง เขาไปชกนอกรอบที่ญี่ปุ่น แพ้คะแนนนักมวยเจ้าถิ่น จากนั้นขึ้นชกอีกเพียงครั้งเดียวเมื่อ 10 ตุลาคม พ.ศ. 2548 แพ้คะแนน อเล็กซานเดอร์ บายาวา จากนั้นก้แขวนนวมไป
## เกียรติประวัติ
* แชมป์ประเทศอินโดนีเซียรุ่นเฟเธอร์เวท (2547 - 2548)
* เคยชิงแชมป์ต่อไปนี้แต่ไม่สำเร็จ
** ชิงแชมป์ IBF แพนแปซิฟิกรุ่นเฟเธอร์เวทเมื่อ 12 พฤศจิกายน 2547 แพ้น็อค ฟ้าประกอบ รักเกียรติยิม ยก 2

## อ้างอิง
* สถิติการชก boxrec.com  
หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:บุคคลจากจังหวัดซูลาเวซีเหนือ
มาร์ก แอนโทนี (นักร้อง)

**มาร์ก แอนโทนี** () เกิดเมื่อวันที่ 16 กันยายน ค.ศ. 1968 เป็นนักร้อง-นักแต่งเพลง นักแสดงและโปรดิวเซอร์ จากข้อมูลของหนังสือกินเนสบุ๊ก แอนโทนีเป็นศิลปินแนวทรอปิคอลซัลซาที่มียอดขายมากที่สุดตลอดกาล เขาได้รับรางวัลแกรมมี 5 ครั้ง และมียอดขายอัลบั้มมากกว่า 10 ล้านชุดทั่วโลก เขามีเพลงฮิตละตินซัลซาและบัลลาดมากมาย แอนโทนีแสดงเดี่ยวซัลซาครั้งแรกที่เมดิสันสแควร์การ์เดน ซึ่งขายตั๋วได้หมดทุกที่นั่ง แอนโทนีได้รับรางวัล Congressional Hispanic Caucus Institute ในปี 2009 เขาได้รับรางวัลความสำเร็จสูงสุด

## ผลงานเพลง
### สตูดิโออัลบั้ม
* 1991: *[[When the Night is Over]]*
* 1993: *[[Otra Nota]]*
* 1995: *[[Todo A Su Tiempo (Marc Anthony album)|Todo a Su Tiempo]]*
* 1997: *[[Contra La Corriente (Marc Anthony album)|Contra la Corriente]]*
* 1999: *[[Marc Anthony (album)|Marc Anthony]]*
* 1999: *[[Desde Un Principio: From The Beginning]]*
* 2001: *[[Libre (Marc Anthony album)|Libre]]*
* 2002: *[[Mended]]*
* 2004: *[[Amar Sin Mentiras]]*
* 2004: *[[Valió la Pena]]*
* 2006: *[[Sigo Siendo Yo]]*
* 2007: *[[El Cantante (soundtrack)|El Cantante]]*
* 2010: *[[Iconos]]*

## ผลงานแสดง

## อ้างอิง

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:นักแต่งเพลงชาวอเมริกัน
หมวดหมู่:ศิลปินสังกัดโคลัมเบียเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากนครนิวยอร์ก
ซอโรโพไซดอน

**ซอโรโพไซดอน** () มีชื่อมาจาก "เทพโพไซดอน" ของกรีก เป็นไดโนเสาร์ในสกุล ซอโรพอด ขนาดใหญ่ ถูกขุดพบในทวีปอเมริกาเหนือในทิศตะวันออกเฉียงใต้ของรัฐโอคลาโฮมาของสหรัฐอเมริกา ถูกค้นพบครั้งแรกในปี ค.ศ.1994 อาศัยอยู่ในยุค ครีเตเชียสเมื่อประมาณ 110 ล้านปีที่แล้ว

การวิเคราะห์ของนักนิเวศวิทยาบรรพกาล (Paleoecological) ระบุว่า ซอโรโพไซดอน อาศัยอยู่บนชายฝั่งของอ่าวเม็กซิโกในปากแม่น้ำ เช่น เดียวกับ ซอโรพอดอื่นอย่าง แบรกคิโอซอรัส เป็นสัตว์ซึ่งกินพืชเป็นอาหาร คอมีลักษณะคล้ายกับสัตว์กินพืชในยุคปัจจุบันอย่างยีราฟ

## การค้นพบ
กระดูกสันหลังถูกพบในชนบทของโอคลาโฮมา ไม่ไกลจากเท็กซัส วัดอายุฟอสซิล ได้ประมาณ 110 ล้านปี ซึ่งอยู่ใน ช่วงยุคครีเทเชียส

กระดูกสันหลังคอที่สี่ถูกพบใน Antlers Formation ที่เมือง ฮโทคาเค้าตี้ อยู่ในรัฐโอคลาโฮมา โดย ดร.Richard Cifelli และทีมจากพิพิธภัณฑ์ประวัติศาสตร์ธรรมชาติโอคลาโฮมา

## ขนาด
thumb|left|300px|ขนาดของซอโรโพไซดอนเมื่อเทียบกับมนุษย์ (ช่องละ 1 เมตร)

" *มันน่าอัศจรรย์อย่างแท้จริง สัตว์ใหญ่ที่สุดที่เคยเดินดิน* " เป็นคำพูดโดย Richard Cifelli จากการค้นพบของ ซอโรโพไซดอน
ข่าวประชาสัมพันธ์ในปี 1999 ทันทีรวบรวมมาสนใจสื่อต่างประเทศที่นำไปสู่ข่าว (ถูกต้อง) หลายรายงาน"ไดโนเสาร์ที่ใหญ่ที่สุดที่เคยพบ! ในขณะที่มันเป็นความจริงที่ ซอโรโพไซดอน น่าจะเป็นไดโนเสาร์ที่เรารู้จักที่สูงที่สุด"
กระดูกสันหลังที่ยาวมากด้วยชิ้นที่ใหญ่ที่สุดมีความยาวรวม 1.4 เมตร (4.6 ฟุต) ทำให้ซอโรโพไซดอนน่าจมีะคอยาวที่สุดในบันทึก ซอโรพอด การตรวจสอบกระดูกคอพวกเขาพบว่าภายในกระดูกเต็มไปด้วย honeycombed ซึ่งเป็น เซลล์อากาศขนาดเล็ก ที่พบได้ในกระดูกไก่หรือนกซึ่งทำให้คอเบาและง่ายต่อการยก เช่นกันกับซี่โครงวัดที่ยาวที่สุด วัดได้ 3.42 เมตร (11.2 ฟุต)
thumb|right|380px|ขนาดของซอโรโพไซดอนเมื่อเทียบกับซอโรพอดอื่น (สีฟ้า)
ประมาณการขนาดของ ซอโรโพไซดอน ความยาวของคอเป็นประมาณ 11.25 - 12 เมตร (37-39 ฟุต) เทียบกับความยาวคอของตัวอย่างที่พบ 9 เมตร (30 ฟุต) ซึ่งยังไม่สมบูรณ์ด้วยสัดส่วนที่เหลืออยู่ ความสูงประมาณ 17 เมตร (56 ฟุต) เหนือพื้นดินซึ่งเทียบเท่ากับอาคารสูงหกชั้น ซึ่งเปรียบเทียบกับยีราฟในปัจจุบัน ด้วยตัวสั้นและคอยาวมาก ความสูงถึงไหล่ ประมาณ 6-7 เมตร (20-23ฟุต) ความยาวทั้งหมด ประมาณ 28 เมตร (92 ฟุต) ถึง 35 เมตร (115 ฟุต)
มวลของ ซอโรโพไซดอน ประมาณ 60-90 ตัน ในขณะที่กระดูกสันหลังของ ซอโรโพไซดอน ซึ่งยาวกว่า ยีราฟฟาไททั่น และอาจมีร่างกายใหญ่กว่า ยีราฟฟาไททั่น เมื่อเทียบขนาดของลำคอ ยีราฟฟาไททั่นอาจมีน้ำหนักระหว่าง 36-40 ตัน ซึ่งน้อยกว่า ซอโรโพไซดอน

## อ้างอิง
* http://en.wikipedia.org/wiki/Sauroposeidon
* http://www.enchantedlearning.com/subjects/dinosaurs/news/Sauroposeidon.shtml
หมวดหมู่:ไดโนเสาร์ในยุคครีเทเชียส
หมวดหมู่:ยุคครีเทเชียส
อ็อทโทที่ 1 ดยุกแห่งเบราน์ชไวค์-ลือเนอบวร์ค

**ออทโทที่ 1 ดยุกแห่งเบราน์ชไวค์-ลือเนอบวร์ค** (, ; ค.ศ. 1204 - 9 มิถุนายน ค.ศ. 1252) ออทโทที่ 1 เป็นดยุกแห่งเบราน์ชไวค์-ลือเนอบวร์คคนแรกระหว่างปี ค.ศ. 1235 จนกระทั่งเสียชีวิต ค.ศ. 1252 ออทโทได้รับสมญาว่า "Otto the Child" เพื่อให้ต่างจากพระปิตุลาสมเด็จพระจักรพรรดิออทโทที่ 4 แห่งโรมันอันศักดิ์สิทธิ์

## แหล่งข้อมูลอื่น

* Otto at the House of Welf site
* Sir Andrew Halliday *Annals of the House of Hannover*, v.2, London, 1826. https://books.google.com/books?vid=ISBN0543916448&id=qoWVC1UTyaIC&dq=Annals+of+the+House+of+Hannover

## อ้างอิง

## ข้อมูล
*
*

หมวดหมู่:บุคคลที่เกิดในคริสต์ศตวรรษที่ 13
หมวดหมู่:ขุนนางเยอรมัน
หมวดหมู่:บุคคลในคริสต์ศตวรรษที่ 13
หมวดหมู่:ดยุกแห่งเบราน์ชไวค์-ลือเนอบวร์ค
หมวดหมู่:ตระกูลเวลฟ
เนลสัน พูริสมา

**เนลสัน พูริสมา** () นักมวยสากลชาวฟิลิปปินส์ สถิติการชก 18 ครั้ง ชนะ 7 (น็อค 3) เสมอ 1 แพ้ 10 
## ประวัติ
พูริสมาขึ้นชกมวยสากลครั้งแรกเมื่อ 22 มิถุนายน พ.ศ. 2528 แพ้คะแนน โรแลนโด โปรตาซิโอ ที่ฟิลิปปินส์ จากนั้น ขึ้นชกที่ฟิลิปปินส์อีกหลายครั้ง มีทั้งแพ้และชนะ จน 24 มีนาคม พ.ศ. 2533 จึงได้ชิงแชมป์เงารุ่นสตรอเวทที่ไทย แต่แพ้คะแนน อัศวิน ศ.ดุสิต ไม่ได้แชมป์ พูริสมาขึ้นชกอีกหลายครั้ง แต่ก็แพ้เป็นส่วนใหญ่ หลังที่ขึ้นชกแพ้คะแนนลีโอ รามิเรซ เมื่อ 25 พฤษภาคม พ.ศ. 2534 พูริสมาก็แขวนนวมไป
## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นสตรอเวท WBC เมื่อ 24 มีนาคม 2533 แพ้คะแนน อัศวิน ศ.ดุสิต ที่ กทม

## อ้างอิง

* สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นมินิมัมเวท
เดนมาร์ก–นอร์เวย์

**เดนมาร์ก-นอร์เวย์** (, , ) เป็นรัฐร่วมประมุขที่เกิดจากการรวมตัวระหว่างประเทศเดนมาร์กและนอร์เวย์ และรวมทั้งดินแดนอิสระไอซ์แลนด์ของนอร์เวย์ หลังจากการล่มสลายของสหภาพคาลมาร์แล้ว สองราชอาณาจักรก็ทำการตกลงรวมกันเป็นราชอาณาจักรร่วมประมุขใหม่ในปี ค.ศ. 1536 และรุ่งเรืองมาจนถึง ค.ศ. 1814

บางครั้งคำว่า "ราชอาณาจักรเดนมาร์ก" ก็จะหมายถึงทั้งสองอาณาจักรระหว่างปี ค.ศ. 1536 จนถึง ค.ศ. 1814 เพราะอำนาจทางการเมืองและทางการเศรษฐกิจมีศูนย์กลางอยู่ที่โคเปนเฮเกนในเดนมาร์ก คำนี้ครอบคลุมส่วนที่เป็น "ราชอาณาจักร" โอลเดนบูร์กของปี ค.ศ. 1460 แต่ไม่รวมส่วนที่เป็น "ดัชชี" แห่งชเลสวิช และ ฮ็อลชไตน์ ภาษาราชการมีสองภาษา ภาษาเดนมาร์ก และ ภาษาเยอรมัน และมีอยู่ช่วงหนึ่งที่มีทั้งสภาเดนมาร์กและสภาเยอรมัน

เดนมาร์ก และ นอร์เวย์ยุติการมีประมุขร่วมกันในปี ค.ศ. 1814 ไอซ์แลนด์ที่ตามกฎหมายแล้วเป็นอาณานิคมของเดนมาร์กกลายมาเป็นประเทศอิสระต่อมา

## อ้างอิง

## ดูเพิ่ม
* ประวัติศาสตร์เดนมาร์ก
* ประวัติศาสตร์นอร์เวย์


หมวดหมู่:สหภาพที่แท้จริง
หมวดหมู่:สหภาพรัฐสิ้นสภาพ
หมวดหมู่:ราชาธิปไตยในอดีต
หมวดหมู่:รัฐร่วมประมุข
หมวดหมู่:รัฐสิ้นสภาพในทวีปยุโรป
หมวดหมู่:รัฐสิ้นสภาพในประเทศไอซ์แลนด์
หมวดหมู่:รัฐสิ้นสภาพในประเทศเดนมาร์ก
หมวดหมู่:รัฐสิ้นสภาพในประเทศนอร์เวย์
หมวดหมู่:รัฐและดินแดนที่ก่อตั้งในคริสต์ศตวรรษที่ 1536
หมวดหมู่:สิ้นสุดในคริสต์ศตวรรษที่ 19
สมองไหล

**สมองไหล** () หรือ **การสูญเสียคนชั้นมันสมอง** เป็นการอพยพออกจากประเทศขนานใหญ่ของบุคคลซึ่งมีทักษะหรือความรู้เฉพาะด้าน; ส่วนใหญ่เกิดขึ้นเพราะความขัดแย้ง การขาดโอกาส ความไร้เสถียรภาพทางการเมือง หรือความเสี่ยงด้านสุขภาพ "สมองไหล" มักได้รับพิจารณาว่าเป็นมูลค่าทางเศรษฐกิจ เนื่องจากผู้อพยพมักจะนำบางส่วนของการฝึกซึ่งได้รับการสนับสนุนของรัฐบาลไปด้วย คู่ขนานกับการโยกย้ายทุน ซึ่งหมายถึงการเคลื่อนไหวในแนวเดียวกันของทุนทางการเงิน สมองไหลมักเกี่ยวข้องกับการลดทักษะการทำงานของผู้อพยพในประเทศจุดหมายของพวกเขา ในขณะที่ประเทศซึ่งอพยพออกนั้นสูญเสียประสบการณ์ของผู้มีทักษะ

คำว่า *brain drain* ประดิษฐ์ขึ้นโดยราชสมาคมเพื่อธิบายถึงการอพยพ "นักวิทยาศาสตร์และผู้เชี่ยวชาญทางเทคโนโลยี" จากทวีปยุโรปหลังสงครามโลกครั้งที่สองไปยังทวีปอเมริกาเหนือ ปรากฏการณ์ตรงกันข้าม คือ "การได้คนชั้นมันสมอง" ซึ่งเกิดขึ้นเมื่อมีการอพยพเข้ามาขนานใหญ่ของบุคคลที่มีคุณวุติทางเทคนิค ตามทฤษฎีแล้ว ภาวะ "สมองไหล" สามารถยุติได้ด้วยการให้โอกาสทางอาชีพแก่บุคคลผู้มีความชำนาญและให้โอกาสในการพิสูจน์ความสามารถของตนเอง 

สมองไหลเป็นสิ่งที่เกิดขึ้นทั่วไปในประเทศกำลังพัฒนา อย่างเช่น อดีตอาณานิคมในทวีปแอฟริกา กลุ่มประเทศหมู่เกาะในแคริบเบียน และโดยเฉพาะอย่างยิ่งประเทศที่ซึ่งมีเศรษฐกิจที่วางแผนมาจากศูนย์กลาง อย่างเช่น ในอดีตเยอรมนีตะวันออกและสหภาพโซเวียต ที่ซึ่งทักษะทางการค้าไม่ได้รับผลตอบแทนทางการเงิน

หมวดหมู่:การอพยพของมนุษย์
แองไคโลซอรัส

**แองไคโลซอรัส หรือ แองคิโลซอรัส** () เป็นไดโนเสาร์ที่ใหญ่ที่สุดในสกุล แองคิโลซอร์ () อาศัยอยู่ในยุคครีเตเชียส ในทวีปอเมริกาเหนือ โครงกระดูกของ แองไคโลซอรัส ที่ค้นพบยังไม่สมบูรณ์   แองไคโลซอรัส เป็นไดโนเสาร์ที่มีลักษณะในแบบสกุล แองคิโลซอร์ที่มีน้ำหนักตัวหนักมีเกราะแข็งหุ้มทั่วทั้งตัวมันอึดมาก และมีลูกตุ้มขนาดใหญ่(ลักษณะคล้ายกับรังผึ้ง)สำหรับไว้ป้องกันตัวจากนักล่าในยุคนั้นอย่าง ไทรันโนซอรัส 

## ลักษณะ
left|thumb|ภาพวาดของแองไคโลซอรัสขณะยังมีชีวิต
นักวิทยาศาสตร์ได้ให้ความยาวของ แองไคโลซอรัส ประมาณ6.25 (20ฟุต) - 9เมตร (30 ฟุต) ความสูงถึงสะโพก1.7 เมตร (5.5 ฟุต) มีน้ำหนักตัว 6 ตัน มีรูปร่างลำตัวที่กว้างมาก ขาหลังยาวกว่าขาหน้า มีกระดูกยื่นออกมาจากร่างกายเป็นเกราะป้องกันตัวชั้นดี กินพืชเป็นอาหาร มีฟันขนาดเล็กไว้สำหรับบดเคี้ยวพืช ปากมีลักษณะคล้ายนกแก้ว

## ลูกตุ้มขนาดใหญ่
thumb|หางของแองไคโลซอรัสที่มีลูกตุ้มขนาดใหญ่
ลูกตุ้มขนาดใหญ่ของ แองไคโลซอรัส เป็นส่วนกระดูกที่ยื่นออกมาจากหาง โดยมีกระดูกสันหลังส่วนบริเวณหางข้อที่เจ็ดรองรับน้ำหนักทั้งหมด มีเส้นเอ็นหนาติดกับกระดูกสันหลังส่วนหาง เส้นเอ็นเหล่านี้คล้ายกับกระดูกและไม่ยืดหยุ่นมากให้กำลังได้ดีที่จะส่งไปถึงปลายหาง จากการศึกษาพบว่าลูกบิดหางขนาดใหญ่ ของมันส่งผมกระทบร้ายแรงต่อกระดูกของไดโนเสาร์กินเนื้อที่จู่โจมมันอย่างนักล่าขนาดใหญ่เช่น ไทรันโนซอรัส ให้กระดูกหักได้ ทราบว่าหางที่ใช้ในการป้องกัน ต่อสู้

หมวดหมู่:ไดโนเสาร์ในยุคครีเทเชียส
เสือเขี้ยวดาบ

**เสือเขี้ยวดาบ** () หรือ **สไมโลดอน** () จัดอยู่ในเผ่า Smilodontini ในวงศ์ย่อย Machairodontinae ของวงศ์เสือและแมว (Felidae) เสือเขี้ยวดาบเป็นสัตว์ตระกูลแมวที่มีเขี้ยวยาวที่สุดในโลก เมื่อกัดเข้าไปที่คอเหยื่อ จะทำให้เหยื่อมีโอกาสตายสูง แต่อย่างไรก็ตามเสือเขี้ยวดาบก็ยังมีขนาดที่เล็กกว่านักล่าตระกูลแมวใหญ่ทั่วไปเนื่องจากมันมีขนาดเท่ากันกับแมวในปัจจุบัน แต่ขนาดที่เล็กก็ยังทำให้มันวิ่งได้เร็วและคล่องแคล่วว่องไวเหมือนกับสิงโตอเมริกา (Panthera atrox) หลังจากการสูญพันธุ์ของไดโนเสาร์และโลกเข้าสู่ยุคของสัตว์เลี้ยงลูกด้วยนม ก็ได้มีสัตว์นักล่าสายพันธุ์ต่าง ๆ ปรากฏขึ้นมามากมาย โดยเสือเขี้ยวดาบถือเป็นหนึ่งในสัตว์เลี้ยงลูกด้วยนมนักล่าที่โดดเด่นและอันตรายที่สุดชนิดหนึ่งที่เคยอยู่บนโลกใบนี้

## ลักษณะเด่น
เขี้ยวคู่บนที่งอกยาวออกจนพ้นริมฝีปากจะยื่นยาวและแบนเรียบโค้งไปทางด้านหลังคล้ายกับใบกริช เขี้ยวที่ยาวนี้ช่วยให้พวกมันสามารถจัดการกับสัตว์กินพืชหนังหนาในตระกูลเดียวกับแรดและหมู ซึ่งเริ่มกระจายพันธุ์กว้างขวางในสมัยไมโอซีน

## ถิ่นกำเนิด
ทวีปอเมริกาเหนือและกระจายพันธุ์เข้าสู่อเมริกาใต้หลังการเกิดขึ้นของแผ่นดินที่เชื่อมสองทวีปเข้าด้วยกันในสมัยไพลสโตซีนตอนกลาง โดยเสือเขี้ยวดาบมีช่วงขาค่อนข้างสั้น แข็งแรง เขี้ยวยาวกว่า 25 ซม. และอาจมีน้ำหนักตัวเกือบ 200 กิโลกรัม ลักษณะโครงสร้างร่างกายที่หนาและบึกบึน บ่งบอกว่าไม่ใช่นักล่าที่รวดเร็วมากนัก นักบรรพชีวินวิทยาเชื่อว่า เสือเขี้ยวดาบน่าจะล่าเหยื่อขนาดใหญ่ที่หนังหนาและเคลื่อนไหวช้า อย่างพวกมาสโตดอน ไบซันยักษ์ สลอธยักษ์ แมมมอธโคลอมเบีย รวมทั้งมาครอคีเนียที่ดูคล้ายอูฐผสมกับสมเสร็จ และทอคโซดอนซึ่งมีรูปร่างหน้าตาและขนาดใกล้เคียงกับฮิปโปโปเตมัส เป็นอาหาร

## สายวิวัฒนาการ
เสือเขี้ยวดาบสืบเชื้อสายมาจาก โปรไอลูรัส (Proailurus) สัตว์ตระกูลแมวชนิดแรกของโลกที่มีวิวัฒนาการขึ้นเมื่อ 30 ล้านปีก่อน ในสมัยโอลิโกซีน โดยพวกเสือเขี้ยวดาบได้แยกสายวิวัฒนาการของพวกมันเมื่อราว 15 ล้านปีก่อน ในสมัยไมโอซีนตอนกลาง สายพันธุ์เกี่ยวเนื่องต่าง ๆ ในอเมริกามีหลากหลายสายพันธุ์เช่น โฮโมเทอเรียม (Homotherium) สิงโตอเมริกา เสือซิคิมิต้า เสือชีตาห์อเมริกา ในปัจจุบันสายพันธุ์ที่ใกล้ชิดมากที่สุดอาจเป็นเสือลายเมฆ (Neofelis) หรือสิงโตแอฟริกา
ดีเอ็นเอที่รักษาไว้อยู่ที่ระดับ 3/5 สัตว์ที่อุ้มบุญได้น่าจะเป็นสิงโต ความเหมาะสมในการอุ้มบุญ 3/5 หรือเหมาะสมพอประมาณ

## อ้างอิง

### บรรณานุกรม
*  .

## แหล่งข้อมูลอื่น

* 

หมวดหมู่:สัตว์เลี้ยงลูกด้วยน้ำนมยุคก่อนประวัติศาสตร์ในทวีปอเมริกาเหนือ
หมวดหมู่:สัตว์เลี้ยงลูกด้วยน้ำนมยุคก่อนประวัติศาสตร์ในทวีปอเมริกาใต้
หมวดหมู่:สัตว์กินเนื้อไพลสโตซีน
ปราสาทครอนบอร์

**ครอนบอร์** () ตั้งอยู่ใกล้เมืองเฮลซิงเงอร์ ทางตะวันออกเฉียงเหนือสุดของเซแลนด์ในเดนมาร์ก ซึ่งเป็นจุดที่แคบที่สุดของเออเรซุนด์ ซึ่งเป็นอ่าวระหว่างเดนมาร์กและสวีเดน ตรงจุดนี้อ่าวมีความกว้างเพียง 4 กิโลเมตร ซึ่งทำให้เป็นจุดยุทธศาสตร์สำคัญของการรักษาป้อมในตำแหน่งที่สามารถควบคุมการเดินเรือในบริเวณทะเลบอลติก ปราสาทโครนบอร์กเป็นสถาปัตยกรรมชิ้นสำคัญของปราสาทแบบสถาปัตยกรรมสมัยฟื้นฟูศิลปวิทยาในทางตอนเหนือของยุโรป ซึ่งทำให้ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 2000 

## ระเบียงภาพ


ไฟล์:KronborgCastle HCS.jpg|ภาพถ่ายจากอากาศของปราสาทครอนบอร์
ไฟล์:Helsingor Kronborg.jpg|ปราสาทครอนบอร์
ไฟล์:Kronborg Castle.jpg|ปราสาทครอนบอร์
ไฟล์:Kronborg - Schlossplan.jpg|ผังปราสาท



## อ้างอิง

## ดูเพิ่ม
* มรดกโลก 

## แหล่งข้อมูลอื่น

หมวดหมู่:แหล่งมรดกโลกในประเทศเดนมาร์ก‎
หมวดหมู่:แหล่งมรดกโลกทางวัฒนธรรม
หมวดหมู่:ปราสาทในประเทศเดนมาร์ก
หมวดหมู่:สถาปัตยกรรมสมัยฟื้นฟูศิลปวิทยา
หมวดหมู่:สิ่งก่อสร้างในคริสต์ศตวรรษที่ 16
หมวดหมู่:สิ่งก่อสร้างในคริสต์ทศวรรษ 1580
เดวิด เกฟเฟน

**เดวิด ลอว์เรนซ์ เกฟเฟน** () เกิดเมื่อวันที่ 21 กุมภาพันธ์ ค.ศ. 1943 เป็นผู้อำนวยการสร้างเพลง โปรดิวเซอร์ภาพยนตร์ โปรดิวเซอร์ละครเวที นักการกุศลสังคม เกฟเฟนเป็นผู้ก่อตั้งแอสไซลัมเรเคิดส์ ในปี ค.ศ. 1970 (ที่ต่อมาขายให้กับวอร์เนอร์มิวสิกกรุป ซึ่งรวมเข้ากับอีเลกทราเรเคิดส์ ในปี 1972 เป็นค่าย อีเลกทรา/แอสไซลัมเรเคิดส์) และเกฟเฟนเรเคิดส์ ในปี 1980 และบทบาทของเขาต่อมาคือ เป็น 1 ใน 3 ผู้ก่อตั้งดรีมเวิร์กเอสเคจี หรือดรีมเวิร์กส ในปี 1994

## อ้างอิง

หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:มหาเศรษฐีชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันที่มีความหลากหลายทางเพศ
หมวดหมู่:บุคคลจากบรุกลิน
เกรียงอาจ สุวรรณภักดี

**เกรียงอาจ สุวรรณภักดี** (; ) เป็นตัวละครจากการ์ตูนเรื่อง *ใครว่าข้าไม่เก่ง* (KOKO TEKKENDEN TOUGH) ปรากฏตัวครั้งแรกในตอนที่ 155 ซึ่งเขียนโดย *เท็ตสึยะ ซารุวาตาริ*

## ประวัติตามท้องเรื่อง
เกรียงอาจ สุวรรณภักดี เป็นนักมวยไทยตั้งแต่อายุ 10 ขวบจากภาคอีสานของไทย เขาเคยแข่งมวยกับเพื่อนนักมวยไทยคนหนึ่งจากคลองเตย ผลการแข่งในครั้งนั้น เกรียงอาจเป็นฝ่ายชนะ เพื่อนนักมวยจากคลองเตยจึงได้มอบพระเครื่อง ซึ่งมีชื่อเรียกว่า "พระร่วง" แก่เกรียงอาจ ก่อนที่เพื่อนจากคลองเตยคนนี้ตัดสินใจใช้มีดตัดขาของตนทิ้งเพื่อละเส้นทางนักมวยเพื่อไปเป็นขอทาน เนื่องจากในสมัยนั้นหากหมดโอกาสแข่งขันแล้วก็ไม่สามารถหารายได้ด้วยวิธีอื่นได้อีกเลย เหตุการณ์ในครั้งนั้นสร้างความสะเทือนใจแก่เกรียงอาจเป็นอย่างมาก

เมื่อเกรียงอาจเติบโตขึ้น เขาได้เดินทางมายังประเทศญี่ปุ่น แล้วปราบนักสู้ชาวญี่ปุ่นไปหลายราย ไม่ว่าจะเป็น โอมุมะ รวมทั้งศิษย์สำนักคาราเต้ เทซึชิน, โทงุ อากิระ นักมวยคิกบอกซิ่ง และอาริคาวะ โคเก็น เจ้าสำนักเทซึชิน ทำให้ *คีโบ* (มิยาซาว่า คิอิจิ) ประจักษ์ในฝีมือ และมีความปรารถนาที่จะดวลฝีมือกับเกรียงอาจบ้าง คีโบจึงเริ่มฝึกวิชามวยไทยอย่างจริงจังเพื่อรอวันประลองฝีมือกับเกรียงอาจ เมื่อได้เผชิญฝีมือกันแล้วทำให้คีโบประจักษ์ว่ามวยไทย เป็นศิลปะการต่อสู้ที่มีทักษะท่ายืนที่ดีที่สุด ทั้งคู่เคยปะทะกันอย่างดุเดือดหลายครั้ง และการปะทะกันในครั้งหลังส่งผลให้คีโบถึงกับหมดสติ ก่อนที่พ่อของคีโบจะเข้ามาห้ามเอาไว้ได้ทัน พ่อของคีโบนำพระเครื่องมามอบให้แก่เกรียงอาจ เมื่อเกรียงอาจเห็นเช่นนั้นแล้วจึงมีอาการสงบลง ในภายหลังเกรียงอาจกับคีโบได้เป็นเพื่อนกัน ก่อนที่จะให้คำมั่นสัญญาว่าจะพบกันอีกในโอกาสต่อไป

## ส่วนเกี่ยวข้อง
* **สถิติการชก** : ชนะ 16 แพ้ 1
* **ท่าไม้ตาย** : จงอางฉก, ศอกกลับ

## การปรากฏตัวในสื่ออื่น
ครั้งหนึ่ง ได้มีการนำเกรียงอาจ ไปเป็นตัวละครประกอบในเกมสล็อต แมชชีน ที่ประเทศญี่ปุ่น

## การตอบรับ
เกรียงอาจเป็นนักมวยไทยที่สามารถเอาชนะ มิยาซาว่า คิอิจิ (คีโบ) ตัวเอกของเรื่องได้ และได้รับการกล่าวว่าเป็นนักมวยไทยอันดับหนึ่งของเรื่อง

## อ้างอิง

* **ใครว่าข้าไม่เก่ง**.  เล่ม 15, 16, 17. สำนักพิมพ์วิบูลย์กิจ. ISBN 974-8458-46-6
* Tough's Official Website (Shueisha) 
* Tough's Manga site (Viz Media)

## แหล่งข้อมูลอื่น
* 

หมวดหมู่:ตัวละครการ์ตูน
หมวดหมู่:ตัวละครที่เป็นนักมวยไทย
หมวดหมู่:ตัวละครการ์ตูนญี่ปุ่นที่เป็นคนไทย
หมวดหมู่:ตัวละครในบันเทิงคดีจากภาคอีสาน
หมวดหมู่:ตัวละครชายในอนิเมะและมังงะ
ฟรีดริชที่ 5 ผู้คัดเลือกแห่งฟัลทซ์

**ฟรีดริชที่ 5 ผู้คัดเลือกแห่งฟัลทซ์** หรือ**พระเจ้าฟรีดริชที่ 1 แห่งโบฮีเมีย** (, ; 26 สิงหาคม ค.ศ. 1596 - 29 พฤศจิกายน ค.ศ. 1632) เป็นเจ้านครรัฐผู้คัดเลือกแห่งฟัลทซ์ (พาลาทิเนต) และเป็นพระมหากษัตริย์แห่งโบฮีเมีย ในพระนามว่า "พระเจ้าฟรีดริชที่ 1" () ระหว่างปี ค.ศ. 1619 ถึงปี ค.ศ. 1620 อันเป็นระยะเวลาอันสั้นที่ทำให้เรียกกันว่า "เหมันตราชา" () 

พระเจ้าฟรีดริชเสด็จพระราชสมภพที่ตำหนักล่าสัตว์ใกล้อัมแบร์กที่โอเบอร์ฟัลทซ์ พระองค์เป็นพระโอรสและทายาทของฟรีดริชที่ 4 ผู้คัดเลือกแห่งฟัลทซ์และเจ้าหญิงลูอีเซอ ยูเลียนาแห่งนัสเซาพระราชธิดาของวิลเลิมที่ 1 เจ้าชายแห่งออเรนจ์ และ ชาร์ล็อตแห่งบูร์บง พระองค์ทรงเป็นผู้คงแก่เรียนในด้านรหัสยลัทธิ  และทรงนับถือลัทธิคาลวิน ต่อมาฟรีดริชสืบราชสมบัติเป็นเจ้านครรัฐผู้คัดเลือกแห่งฟัลทซ์ในปี ค.ศ. 1610 ฟรีดริชทรงเป็นผู้สร้าง *[[Hortus Palatinus|สวนพฤกษชาติพาเลไทน์]]* อันมีชื่อเสียงที่ไฮเดลแบร์ก

## อ้างอิง

* 
* 

## ดูเพิ่ม
* โบฮีเมีย

## แหล่งข้อมูลอื่น
* ''A declaration of the cavses, for the which, wee Frederick, by the grace of God King Bohemia, Covnt Palatine of the Rhine, Elector of the Sacred Empire, & c. haue accepted of the crowne of Bohemia, and of the covntryes thereunto annexed.'' 

หมวดหมู่:บุคคลที่เกิดในปี พ.ศ. 2139
หมวดหมู่:บุคคลในคริสต์ศตวรรษที่ 17
หมวดหมู่:ผู้คัดเลือกแห่งพาลาทิเนต
หมวดหมู่:พระมหากษัตริย์โบฮีเมีย
หมวดหมู่:ผู้อ้างสิทธิในราชบัลลังก์
หมวดหมู่:บุคคลในสงครามสามสิบปี
หมวดหมู่:ไนต์ออฟเดอะการ์เตอร์
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
อินิโก โจนส์

**อินิโก โจนส์** (; 15 กรกฎาคม ค.ศ. 1573 - 21 มิถุนายน ค.ศ. 1652) ถือกันว่าเป็นสถาปนิกคนสำคัญคนแรกของสถาปัตยกรรมสหราชอาณาจักรสมัยใหม่ และเป็นสถาปนิกคนแรกที่นำสถาปัตยกรรมแบบอิตาลีเข้ามายังอังกฤษ งานชิ้นสำคัญๆ ของโจนส์เป็นตึกโดดเช่นคฤหาสน์รับรอง, ไวท์ฮอลล์ และโคเวนต์การ์เดน ที่กลายมาเป็นแบบอย่างของการพัฒนาในบริเวณเวสต์เอ็นด์ นอกจากนั้นโจนส์ก็ยังมีบทบาทสำคัญในการออกแบบเวทีในฐานะนักออกแบบฉากละครสำหรับ งานสวมหน้ากากเป็นจำนวนมาก ส่วนใหญ่ตามพระราชประสงค์จากราชสำนัก และอีกหลายชิ้นเป็นงานที่ทำร่วมกับเบ็น จอนสัน

## อ้างอิง

* Hart, Vaughan. *Art and Magic in the Court of the Stuarts.* London, Routledge, 1994.
* Chaney, Edward, *The Evolution of the Grand Tour: Anglo-Italian Cultural Relations since the Renaissance*, London, Routledge, 2000.
* Leapman, Michael. *Inigo: The Troubled Life of Inigo Jones, Architect of the English Renaissance.* London, Headline Book Publishing, 2003.
* Chaney, Edward, *Inigo Jones's 'Roman Sketchbook*', 2 vols, London, The Roxburghe Club, 2006.
* Giles Worsley, *Inigo Jones and the European Classicist Tradition* (New Haven and London, 2007).
* Christy Anderson, *Inigo Jones and the Classical Tradition* (Cambridge, 2007). 
## ดูเพิ่ม
* สถาปัตยกรรมเรอเนซองส์

## แหล่งข้อมูลอื่น

* 
* Biography of Inigo Jones , Royal Institute of British Architects.

หมวดหมู่:บุคคลที่เกิดในปี พ.ศ. 2116
หมวดหมู่:สถาปนิกชาวอังกฤษ
หมวดหมู่:สถาปนิกเรอแนซ็องส์
หมวดหมู่:สถาปนิกในคริสต์ศตวรรษที่ 17
หมวดหมู่:การละครในอังกฤษ
หมวดหมู่:บุคคลจากนครลอนดอน
คาร์ลที่ 1 ลูทวิช ผู้คัดเลือกแห่งฟัลทซ์

**คาร์ลที่ 1 ลูทวิช ผู้คัดเลือกแห่งฟัลทซ์** (, ; 22 ธันวาคม ค.ศ. 1617 - 28 สิงหาคม ค.ศ. 1680) เป็นเจ้านครรัฐผู้คัดเลือกแห่งรัฐผู้คัดเลือกฟัลทซ์ คาร์ลเป็นพระโอรสองค์รองของฟรีดริชที่ 5 ผู้คัดเลือกแห่งฟัลทซ์ และเอลิซาเบธ สจวตพระราชธิดาของสมเด็จพระเจ้าเจมส์ที่ 1 แห่งอังกฤษ และ อันนทแห่งเดนมาร์ก

## อ้างอิง

* http://www.thepeerage.com/p11375.htm#i113745

หมวดหมู่:บุคคลที่เกิดในปี พ.ศ. 2160
หมวดหมู่:บุคคลในคริสต์ศตวรรษที่ 17
หมวดหมู่:ผู้คัดเลือกแห่งพาลาทิเนต
หมวดหมู่:ไนต์ออฟเดอะการ์เตอร์
กงจักรปีศาจ

**กงจักรปีศาจ** () เป็นหนังสือสืบสวนการสวรรคตของสมเด็จพระเจ้าอยู่หัวอานันทมหิดล (รัชกาลที่ 8) แห่งสยาม เขียนโดยนักเขียนชาวอังกฤษ-แอฟริกาใต้ที่ชื่อ เรย์นี ครูเกอร์ (Rayne Kruger) 

## เนื้อหาโดยสรุปของหนังสือ
หนังสือแบ่งเป็น 4 หมวดหลัก ๆ แต่ละหมวดยังแบ่งเป็นบทย่อย ๆ หมวด "Before (ก่อน)" เป็นหมวดอารัมภบทก่อนไปถึงการการสวรรคตของสมเด็จพระเจ้าอยู่หัวอานันทมหิดล พูดถึงความเป็นไปของสยามและพื้นหลังของสมเด็จพระเจ้าอยู่หัวอานันทมหิดล

หมวดต่อไป “The Life and Death of Ananda (ชีวิตและความตายของสมเด็จพระเจ้าอยู่หัวอานันทมหิดล)” มีทั้งสิ้น 10 บท เป็นพระราชประวัติของสมเด็จพระเจ้าอยู่หัวอานันทมหิดล ตั้งแต่ทรงพระราชสมภพ ณ เมืองไฮเดลแบร์กในปี พ.ศ. 2468 จนถึงเสด็จสวรรคตด้วยทรงต้องพระแสงปืนอย่างลึกลับภายในพระบรมมหาราชวังในวันที่ 9 มิถุนายน พ.ศ. 2489 หมวดนี้จะพูดถึงบุคคลที่เกี่ยวข้องโดยรอบกับสมเด็จพระเจ้าอยู่หัวอานันทมหิดลและบุคคลที่กลายเป็นหัวข้อในการสืบสวนสาเหตุการเสด็จสวรรคต

“The Trial (การสอบสวน)” เป็นหมวดที่ 3 มีด้วยกัน 8 บท เป็นสรุปเหตุการณ์และข้อคิดเห็นของการสอบสวนการปลงพระชนม์ตามที่สามเจ้าหน้าที่พระราชวังที่เป็นจำเลย รวมถึงผู้ยื่นอุทธรณ์ทั้งสองที่การสอบสวนกินเวลามากกว่า 6 ปีและผลของการประหารชีวิตจำเลยทั้งสามในปี พ.ศ. 2498

หมวดสุดท้าย “Who Killed Ananda? ใครปลงพระชนม์สมเด็จพระเจ้าอยู่หัวอานันทมหิดล” เป็นการวิเคราะห์ของครูเกอร์จากหลักฐาน นำไปสู่ข้อสรุปของเขาที่ว่าคำอธิบายที่น่าพอใจคือทรงกระทำอัตวินิบาตกรรมปลงพระชนม์ตัวพระองค์เอง เขาสนับสนุนทฤษฏีความสัมพันธ์เชิงชู้สาวระหว่างสมเด็จพระเจ้าอยู่หัวอานันทมหิดลและเพื่อนนักศึกษานิติศาสตร์ แมรีเลน เฟอร์รารี (Marylene Ferrari) ซึ่งความสัมพันธ์ดังกล่าวไม่ได้รับการยอมรับในกลุ่มสนับสนุนสถาบันกษัตริย์ในสยาม

## ประวัติการตีพิมพ์
กงจักรปีศาจตีพิมพ์ครั้งแรกในปี พ.ศ. 2507 โดยสำนักพิมพ์แคสเซลล์ (Cassell) รัฐบาลไทยได้สั่งห้ามตีพิมพ์ในทันทีและตัวครูเกอร์เองก็ถูกห้ามเข้าประเทศไทยด้วยเช่นกัน 

กงจักรปีศาจได้รับการแปลเป็นภาษาไทยโดย เรือเอก ชลิต ชัยสิทธิเวช ในปี พ.ศ. 2517 และมีการหมุนเวียนขายอยู่ในตลาดมืดในประเทศไทย โรงพิมพ์ที่ตีพิมพ์หนังสือฉบับภาษาไทยโดนเผาทำลาย และหนังสือกงจักรปีศาจได้รับการประกาศเป็นหนังสือต้องห้ามเมื่อเดือนพฤษภาคม พ.ศ. 2549 ใน พ.ศ. 2559 ศาลฎีกายังพิพากษาว่า การขายหนังสือเรื่องนี้เป็นความผิดฐานหมิ่นพระบรมเดชานุภาพตามประมวลกฎหมายอาญา มาตรา 112 โดยลงโทษจำคุก 2 ปี ไม่รอลงอาญา แก่ชายผู้หนึ่ง อายุ 67 ปี

เนื่องจากกลุ่มเสรีภาพต่อต้านการเซ็นเซอร์แห่งประเทศไทย (FACT) ต้นฉบับภาษาอังกฤษจึงได้รับการพิมพ์ซ้ำในเดือนพฤศจิกายน พ.ศ. 2552 โดยสำนักพิมพ์ DMP ในฮ่องกง

## อ้างอิง

## ดูเพิ่ม
* การตรวจพิจารณาในประเทศไทย

หมวดหมู่:หนังสือต้องห้ามในประเทศไทย
หมวดหมู่:การตรวจพิจารณาในประเทศไทย
สงครามสี่สัมพันธมิตร

**สงครามสี่สัมพันธมิตร** (; ค.ศ. 1718–ค.ศ. 1720) เป็นสงครามที่เกิดจากความทะเยอทยานของพระเจ้าฟิลิปที่ 4 แห่งสเปน, พระมเหสีเอลิซาเบธ ฟาร์เนเซ และอัครมหาเสนาบดีจุยลิโอ อัลแบโรนีในการพยายามที่จะยึดดินแดนในอิตาลีคืน และ อ้างสิทธิในการครองราชบัลลังก์ฝรั่งเศส ฝ่ายสเปนเป็นฝ่ายแพ้ต่อสัมพันธมิตรที่รวมทั้งราชอาณาจักรบริเตนใหญ่, ราชอาณาจักรฝรั่งเศส, อาณาจักรอาร์คดยุคแห่งออสเตรีย (ขณะนั้นเป็นรัฐบริวารของจักรวรรดิโรมันอันศักดิ์สิทธิ์) และ สาธารณรัฐดัตช์ ต่อมาซาวอยเข้าร่วมในการสงครามกลายเป็นสัมพันธมิตรที่ห้า แม้ว่าการต่อสู้จะเริ่มขึ้นเมื่อต้นปี ค.ศ. 1717 แต่ก็มิได้มีการประกาศกันอย่างเป็นทางการจนกระทั่งเดือนธันวาคม ค.ศ. 1718 สงครามยุติลงด้วยการลงนามในสนธิสัญญากรุงเฮก (ค.ศ. 1720)

## อ้างอิง

* GUERRA DE LA CUÁDRUPLE ALIANZA (1717 - 1721) (in Spanish) 
* Blanning, Tim. The Pursuit of Glory: Europe, 1648-1815. Penguin Books (2008)
* Simms, Brendan. Three Victories and a Defeat: The Rise and Fall of the First British Empire. Penguin Books (2008).

## ดูเพิ่ม
* ประวัติศาสตร์ยุโรป 

หมวดหมู่:สงครามเกี่ยวข้องกับทวีปยุโรป
หมวดหมู่:สงครามในคริสต์ทศวรรษ 1710
หมวดหมู่:สงครามในคริสต์ทศวรรษ 1720
หมวดหมู่:สงครามในคริสต์ศตวรรษที่ 18
หมวดหมู่:สงครามเกี่ยวข้องกับจักรวรรดิโรมันอันศักดิ์สิทธิ์
หมวดหมู่:สงครามเกี่ยวข้องกับราชาธิปไตยฮาพส์บวร์ค
หมวดหมู่:สงครามเกี่ยวข้องกับฝรั่งเศส
หมวดหมู่:สงครามเกี่ยวข้องกับอังกฤษ
หมวดหมู่:สงครามเกี่ยวข้องกับสเปน
หมวดหมู่:สงครามเกี่ยวข้องกับเนเธอร์แลนด์
หมวดหมู่:ราชวงศ์ซาวอย
หมวดหมู่:สาธารณรัฐดัตช์
หมวดหมู่:สงครามสืบราชบัลลังก์
ชาวกาว

**ชาวกาว**เป็นกลุ่มชาติพันธุ์ที่มีกล่าวถึงในประวัติศาสตร์ไทย โดยเป็นคำที่ใช่เรียกเผ่าไทที่อยู่ในเมืองแพร่และเมืองน่าน มีปรากฏเป็นลายลักษณ์อักษรในศิลาจารึกปู่หลานสบถกัน พ.ศ. 1935 เรียกบรรพบุรุษของกษัตริย์แพร่และน่านว่า** ด้ำพงศ์กาว** เมืองแพร่และเมืองน่านถูกผนวกรวมเข้ากับอาณาจักรสุโขทัยในสมัยพญาลิไท และเคยยกทัพมาช่วยสุโขทัยรบกับพระนครศรีอยุธยาเมื่อ พ.ศ. 1919 และมีความสัมพันธ์ทางเครือญาติกับกษัตริย์สุโขทัย ดังที่ปรากฏในพงศาวดารน่านว่าเมื่อเกิดปัญหาแย่งชิงอำนาจภายในเมือง ฝ่ายแพ้จะหนีลงมาพึ่งพระยาเชลียง เจ้าเมืองสุโขทัย

เมื่อเจ้าศรีจันทะ ถูกพระยาเมืองแพร่ฆ่าตายเมื่อ พ.ศ. 1939 เจ้าหุงผู้เป็นอนุชามาขอกองทัพพระยาเชลียงไปยึดเมืองคืนได้ใน พ.ศ. 1941 ต่อมาใน พ.ศ. 1945 เจ้าอินต๊ะแก่นถูกน้องชายชิงเมือง ก็หนีไปพึงเจ้าเมืองสุโขทัยยกทหารมายึดเมืองคืน จนกระทั่ง พ.ศ. 1991 พระเจ้าติโลกราชยึดเมืองน่านได้ รวมเข้าเป็นส่วนหนึ่งของล้านนา คำว่า "กาว" จึงหายไป

นอกจากจะมีชาวกาวในจังหวัดแพร่และน่านแล้วอาจจะมีในภาคตะวันออกเฉียงเหนือ และประเทศลาวด้วย เพราะเมืองน่านมีความสัมพันธ์ใกล้ชิดกับหลวงพระบางมาตั้งแต่ครั้งพระเจ้าฟ้างุ้ม ในภาคตะวันออกเฉียงเหนือ เคยมีหัวเมืองลาวกาว ประกอบด้วยเมืองสำคัญ 7 เมืองคือ อุบลราชธานี นครจำปาศักดิ์ ศรีสะเกษ สุรินทร์ ร้อยเอ็ด มหาสารคาม กาฬสินธุ์ เมื่อเปลี่ยนการปกครองหัวเมืองเป็นระบอบมณฑลเทศาภิบาล หัวเมืองลาวกาวจึงเป็นมณฑลลาวกาว ซึ่งตั้งกองบัญชาการมณฑล ณ เมืองอุบลราชธานี โดยมีกรมหลวงพิชิตปรีชากร เป็นผู้สำเร็จราชการมณฑลลาวกาวคนแรก และต่อมาเปลี่ยนชื่อเป็นมณฑลตะวันออกเฉียงเหนือเมื่อ พ.ศ. 2442 และเป็นมณฑลอีสานเมื่อ พ.ศ. 2443
## อ้างอิง
* ประเสริฐ ณ นคร. มา กาว ลาว, ชนชาติ ใน ประวัติศาสตร์เบ็ดเตล็ด. กทม. มติชน. 2549 หน้า 272 - 275
หมวดหมู่:กลุ่มชาติพันธุ์ในประเทศไทย
แอนโทนี่ มาร์เซียล

**แอนโทนี่ มาร์เซียล**  () นักมวยสากลชาวฟิลิปปินส์ เกิดที่ ซัมบัวงา จังหวัดซัมบัวงาใต้ ประเทศฟิลิปปินส์ ฉายา Rocky สถิติการชก 16 ครั้ง ชนะ 15 (น็อค 14) แพ้ 1 

## เกียรติประวัติ

* แชมป์ WBO ตะวันออกไกลรุ่นซูเปอร์เฟเธอร์เวท
** ชิงแชมป์เฉพาะกาล 3 ตุลาคม 2551 ชนะน็อค ทองไท ราชานนท์ ยก 3 ที่ ฟิลิปปินส์
** ชิงแชมป์จริง 31 มกราคม 2552 ชนะน็อค วัชรกฤษ เสนาหาญ ยก 1 ที่ ฟิลิปปินส์

## อ้างอิง

* สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นซูเปอร์เฟเธอร์เวท
หมวดหมู่:บุคคลจากจังหวัดซัมบวงกาเดลซูร์
บัณฑิตวิทยาลัย มหาวิทยาลัยราชภัฏอุตรดิตถ์

**ศูนย์ส่งเสริมบัณฑิตศึกษาและการเรียนรู้ตลอดชีวิต (ศบร.) มหาวิทยาลัยราชภัฏอุตรดิตถ์** หรือบัณฑิตวิทยาลัย (ชื่อเดิม) ดำเนินการจัดตั้งโดยมีภารกิจหน้าที่ในการกำกับดูแลและควบคุมมาตรฐานการศึกษา การจัดการเรียนการสอนในระดับบัณฑิตศึกษา ทั้งในระดับปริญญาโทและปริญญาเอก ร่วมกับคณะต่าง ๆ ของมหาวิทยาลัยราชภัฏอุตรดิตถ์ ปัจจุบันใช้ชื่อว่า ศูนย์ส่งเสริมบัณฑิตศึกษาและการเรียนรู้ตลอดชีวิต (ศบร.)

## ประวัติ
150px|left|thumb|อาคารภูมิราชภัฏ ที่ตั้งสำนักงานศูนย์ส่งเสริมบัณฑิตศึกษาและการเรียนรู้ตลอดชีวิตมหาวิทยาลัยราชภัฏอุตรดิตถ์

ศูนย์ส่งเสริมบัณฑิตศึกษาและการเรียนรู้ตลอดชีวิต (ศบร.) มหาวิทยาลัยราชภัฏอุตรดิตถ์ ได้ก่อตั้งขึ้น จากความร่วมมือกับคณะรัฐประศาสนศาสตร์สถาบันบัณฑิตพัฒนบริหารศาสตร์ (NIDA) เปิดสอนหลักสูตรปริญญาโททางรัฐประศาสนศาสตร์ ในปี พ.ศ. 2533 และความร่วมมือกับมหาวิทยาลัยศรีนครินทรวิโรฒประสานมิตร เปิดสอนหลักสูตรปริญญาโทพลศึกษา ในปี พ.ศ. 2535 ทำให้ในปี พ.ศ. 2538 สถาบันราชภัฏอุตรดิตถ์จึงได้ตั้งสำนักงานบัณฑิตศึกษาขึ้น เพื่อเป็นศูนย์ประสานงานการศึกษาระดับบัณฑิตศึกษา และใน พ.ศ. 2541 สถาบันราชภัฏอุตรดิตถ์ จึงได้เปิดการสอนหลักสูตรระดับบัณฑิตศึกษาตามหลักสูตรของสถาบันราชภัฏ ต่อมาพระบาทสมเด็จพระเจ้าอยู่หัวฯ ได้มีพระมหากรุณาธิคุณโปรดเกล้าฯ ลงพระปรมาภิไธยในพระราชบัญญัติมหาวิทยาลัยราชภัฏ พ.ศ. 2547 มีผลทำให้สถาบันราชภัฏทั่วประเทศได้ยกฐานะขึ้นเป็นมหาวิทยาลัยราชภัฏ บัณฑิตวิทยาลัย สถาบันราชภัฏอุตรดิตถ์ จึงได้ยกฐานะเป็น **"บัณฑิตวิทยาลัย มหาวิทยาลัยราชภัฏอุตรดิตถ์"** และ พ.ศ. 2566 เปลี่ยนชื่อเป็น **"ศูนย์ส่งเสริมบัณฑิตศึกษาและการเรียนรู้ตลอดชีวิต"** (ศบร.) จนถึงปัจจุบัน

## หลักสูตรการศึกษา
ปัจจุบันการศึกษาในระดับบัณฑิตศึกษาของมหาวิทยาลัยราชภัฏอุตรดิตถ์แบ่งออกเป็นหลักสูตรปกติและหลักสูตรภาคพิเศษ เปิดการสอนทั้งในระดับประกาศนียบัตรบัณฑิต ปริญญามหาบัณฑิต และปริญญาดุษฎีบัณฑิต ดังนี้

### ระดับปริญญาโท และระดับปริญญาเอก
* **ระบบรับตรง (โควตา)** ผู้สนใจศึกษาต่อในระดับปริญญาโท และ ระดับปริญญาเอก สามารถสมัครด้วยตนเอง หรือทางไปรษณีย์ โดยสมัครที่ศูนย์ส่งเสริมบัณฑิตศึกษาและการเรียนรู้ตลอดชีวิตมหาวิทยาลัยราชภัฏอุตรดิตถ์ โดยมีหลักสูตรที่เปิดสอนดังนี้

## รายนามผู้อำนวยการศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์
ผู้อำนวยการศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์ มีตำแหน่งเทียบเท่าคณบดีของมหาวิทยาลัยราชภัฏอุตรดิตถ์ โดยมีรายนามดังต่อไปนี้

*

*



ภาพ:Graduate School Uttaradit Rajabhat University 07.JPG|ห้องสมุด ศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์ อาคารภูมิราชภัฏ ชั้น 6 
ภาพ:Graduate School Uttaradit Rajabhat University 05.jpg|ห้องสมุดศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์ 
ภาพ:Graduate School Uttaradit Rajabhat University 06.JPG|ห้องสมุดศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์ 
ภาพ:Graduate School Uttaradit Rajabhat University 09.JPG|ศูนย์ส่งเสริมบัณฑิตศึกษาและการเรียนรู้ตลอดชีวิต มหาวิทยาลัยราชภัฏอุตรดิตถ์ อาคารภูมิราชภัฏ ชั้น 7


## อ้างอิง

## ดูเพิ่ม
* มหาวิทยาลัยราชภัฏอุตรดิตถ์
* บัณฑิตวิทยาลัย

## แหล่งข้อมูลอื่น

* มหาวิทยาลัยราชภัฏอุตรดิตถ์
* บัณฑิตวิทยาลัย มหาวิทยาลัยราชภัฏอุตรดิตถ์ 

หมวดหมู่:หน่วยงานในมหาวิทยาลัยราชภัฏอุตรดิตถ์
ราชภัฏอุตรดิตถ์
วอตเดอะเวิลด์นีดส์นาวอีสเลิฟ

**"วอตเดอะเวิลด์นีดส์นาวอีสเลิฟ"** () เป็นเพลงที่มีชื่อเสียงในปี ค.ศ. 1965 ประพันธ์เนื้อร้องโดยฮอล เดวิดและดนตรีประพันธ์โดยเบิร์ต แบแคแร็ก ทำให้มีชื่อเสียงอีกทั้งยังบันทึกเสียงครั้งแรกโดยแจ็กกี ดีแชนนอน ออกขายเมื่อวันที่ 15 เมษายน ค.ศ. 1965 กับสังกัดอิมพีเรียล ซึ่งก่อนหน้านี้จะออกกับค่ายลิเบอร์ตี้ค่ายพี่น้อง ในก่อนหน้านี้ 1 เดือน แต่ก็ถูกยกเลิกไป เพลงติดอันดับ 7 ในสหรัฐอเมริกา ในเดือนพฤษภาคม ในปีนั้น

## ประวัติการบันทึกเสียง
เพลงนี้เดิมทีจะแต่งให้ดิออน วอร์วิก แต่ก็ได้ปฏิเสธไปในเวลานั้น แต่ต่อมาเธอก็ได้บันทึกเสียงเพลงนี้ในอัลบั้มชุด *Here Where There Is Love* สำหรับในเวอร์ชันของดีแชนนอน บันทึกเสียงเมื่อวันที่ 23 มีนาคม ค.ศ. 1965 ที่เบลซาวด์สตูดิโอในนิวยอร์ก

เพลงนี้มีการนำมาขับร้องในการแสดงสด โดยศิลปินมากมายมากกว่า 100 ศิลปิน รวมถึง เดอะสเตเพิลซิงเกอร์ส, จูดี การ์แลนด์, ไวนอนนา จัดด์, เดอะซูพรีมส์, แม็กคอย ไทเนอร์, แบร์รี แมนิโลว์, เอ็ด เอเมส, สตีฟ ไทเรล, ลูเธอร์ แวนดรอส, แอนเดรีย รอส, ไอมี มานน์ และริก แอสต์ลีย์ และยังติดบนอันดับเพลงคันทรีโดย รอน ชอว์ ในช่วงปลายคริสต์ทศวรรษ 1970

## อ้างอิง

หมวดหมู่:ซิงเกิลในปี พ.ศ. 2508
แกรนด์ดัชเชสเยเลนา วลาดีมีรอฟนาแห่งรัสเซีย

**แกรนด์ดัชเชสเยเลนา วลาดีมีรอฟนาแห่งรัสเซีย** (, 17 มกราคม พ.ศ. 2425 - 13 มีนาคม พ.ศ. 2500) ซึ่งในบางครั้งรู้จักในชื่อ **เฮเลน** (Helen) **เฮเลนา** (Helena) **เฮลีเนอ** (Helene) **เอ็ลเล็น** (Ellen) **เยเลนา** (Yelena) **เอแลน** (Hélène) หรือ **เอเลนิ** (Eleni) เป็นสมาชิกในราชวงศ์รัสเซีย โดยเป็นพระธิดาในแกรนด์ดยุควลาดิมีร์ อเล็กซานโดรวิชแห่งรัสเซีย กับ เจ้าหญิงมารีแห่งเม็คเล็นบูร์ก-ชเวรีน และเป็นพระชายาในเจ้าฟ้าชายนิโคลาสแห่งกรีซและเดนมาร์ก

หมวดหมู่:ราชวงศ์ฮ็อลชไตน์-ก็อททอร์พ-โรมานอฟ
หมวดหมู่:ราชวงศ์กลึคส์บวร์ค
หมวดหมู่:แกรนด์ดัชเชสแห่งรัสเซีย
หมวดหมู่:เจ้าหญิงเดนมาร์ก
หมวดหมู่:เจ้าหญิงกรีก
อิแมจิน (เพลง)

**"อิแมจิน"** () เป็นเพลงที่เขียนและร้องโดยนักดนตรีร็อกชาวอังกฤษ จอห์น เลนนอน เป็นเพลงเปิดตัวในอัลบั้มของเขาชุด *[[Imagine (album)|Imagine]]* ออกในปี 1971 หลังจากการแตกของวง เดอะบีเทิลส์ 

เพลง "อิแมจิน" ออกเป็นซิงเกิลในสหรัฐอเมริกา ติดอันดับ 3 บนบิลบอร์ดฮอต 100 เป็นซิงเกิลอันดับ 1 ซิงเกิลเดียวของซิงเกิลหลังที่อยู่กับวงเดอะบีตเทิลส์ในชาร์ตออสเตรเลีย ติดอันดับ 1 นาน 5 สัปดาห์ เพลงนี้ยังเป็น 1 ใน 3 เพลงของเลนนอนในฐานะศิลปินเดี่ยว ร่วมกับเพลง "Instant Karma!" และ "Give Peace a Chance" ที่อยู่ในรายชื่อ 500 เพลงที่มีอิทธิพลของร็อกแอนด์โรล ในหอเกียรติยศร็อกแอนด์โรล นิตยสารโรลลิงสโตนยังจัดให้อยู่อันดับ 3 ของเพลงที่ยอดเยี่ยมที่สุดตลอดกาล ใน 500 อันดับเพลง

thumb|200px|ประติมากรรมใบหน้า จอห์น เลนนอนในพิธีปิดโอลิมปิก
นอกจากนี้เพลง อิแมจิน เป็นหนึ่งในเพลง ปิดพิธีโอลิมปิกฤดูร้อน 2012ซึ่งเป็นหนึ่งในไฮไลท์ของงาน ที่มีเด็กพิการออทิสติกมาร่วมร้องบรรเลง เพลงนี้รวมถึง ชาวอังกฤษและนักกีฬาโอลิมปิกในสนาม ที่อยู่ในสนามต่างช่วยกันร้องเพลงนี้จนดังกึกก้องสนามโอลิมปิก 
## ในเพลง
เพลงอิแมจิน ของจอห์น เลนนอน นั้นมีโครงสร้างเพลงที่ไม่ยุ่งยากซับซ้อนเป็นเพลงสั้นๆที่ได้ใจความ ไม่มีลูกเล่นอะไรมากมาย เพลงนี้ จอห์นกับภรรยา โยโกะ ได้ร่วมแสดง ใน มิวสิก วิดีโอด้วย โดยที่ตอนแรก จอห์น เลนนอนเดินเคียงคู่กับโยโก มาที่บ้านหลังหนึ่ง ต่อจากนั้นจอห์นเล่นเปียโน พร้อมกับร้องเพลง ส่วนโยโกะ ไม่ได้ร้อง แต่เป็นคนเปิดผ้าม่านในห้องมืดๆ ซึ่งหมายถึง การเปิดผ้าม่านเพื่อให้ห้องได้รับแสงสว่างในยามเช้า คอนเซปของเพลงนั้น คือ เพื่อให้โลกได้รับรู้ว่าทุกคนมีความฝัน คนเรานั้นไม่ใช่ว่าจะมีความฝันแล้วจะไม่เป็นความจริงเสมอ เปรียบเหมือนห้องมืดๆที่ซึ่ง ดูแล้วเหมือนคนไม่มีจินตนาการไม่มีความฝันเอาเสียเลย แต่เมื่อลองเปิดตาสู่โลกกว้างก็จะสามารถ ทำให้เรามีจินตนาการการได้ เพราะจินตนาการเกิดจากการสังเกตจากสิ่งรอบๆตัว ก็เปรียบเหมือนห้องที่สว่าง ไม่ยอมให้ความมืดเขาครอบงำ

## ชาร์ต
### ตำแหน่งสูงสุด

## อ้างอิง

หมวดหมู่:ซิงเกิลในปี พ.ศ. 2514
หมวดหมู่:ซิงเกิลในปี พ.ศ. 2518
หมวดหมู่:ซิงเกิลในปี พ.ศ. 2523
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงต่อต้านสงคราม
หมวดหมู่:เพลงของจอห์น เลนนอน
หมวดหมู่:เพลงของมาดอนน่า
วอตส์โกอิงออน (เพลง)

**"วอตส์โกอิงออน"** () เป็นเพลงที่เขียนโดยเรนัลโด "โอบี" เบนสัน, อัล คลีฟแลนด์ และมาร์วิน เกย์ เป็นเพลงชื่อเดียวกับอัลบั้มของมาร์วิน เกย์ในปี 1971 ชุด *[[What's Going On]]* และถือเป็นซิงเกิลฮิตที่ติดอันดับ 2 บนชาร์ตเพลงป็อปและติดอันดับ 1 บนชาร์ตอาร์แอนด์บี. เป็นเพลงที่พูดถึงปัญหาต่าง ๆ ในโลกนี้ เพลงซึ่งออกในช่วงเวลาอันพอเหมาะและถือเป็นการข้ามพ้นเพลงป็อปของมาร์วิน เกย์ ในรูปแบบเพลงโมทาวน์ในยุคคริสต์ทศวรรษ 1960 อีกด้วยที่มีเนื้อหามาจากเขาเอง เพลงติดอันดับ 1 ในรายชื่อของหนังสือพิมพ์เมโทรไทมส์ ในหัวข้อ 100 เพลงดีทรอยต์ที่ยอดเยี่ยมที่สุดตลอดกาล และในปี 2004 ยังติดอยู่อันดับ 4 ของนิตยสารโรลลิงสโตนในหัวข้อเพลงที่ยอดเยี่ยมที่สุดตลอดกาล

เพลงนี้ยังมีศิลปินนำมาทำใหม่อยู่หลายครั้ง ที่เป็นที่รู้จักเช่นของซินดี ลอเปอร์ ที่ติดอันดับ 12 บนซิงเกิลเพลงป็อปในปี 1987

## อ้างอิง

หมวดหมู่:ซิงเกิลในปี พ.ศ. 2514
หมวดหมู่:ซิงเกิลในปี พ.ศ. 2530
หมวดหมู่:ซิงเกิลในปี พ.ศ. 2544
หมวดหมู่:เพลงของมาร์วิน เกย์
หมวดหมู่:เพลงของซินดี ลอเปอร์
หมวดหมู่:เพลงต่อต้านสงคราม
Black May

**Black May** อาจหมายถึง
* พฤษภาทมิฬ - เหตุการณ์ความรุนแรงในการเคลื่อนไหวประท้วงรัฐบาล พล.อ.สุจินดา คราประยูร ในปี พ.ศ. 2535
* แบล็กเมย์ - การต่อสู้ในระหว่างสงครามโลกครั้งที่ 2 ในช่วงพฤษภาคม พ.ศ. 2486 ในมหาสมุทรแอตแลนติก
ซิลิเกต

**ซิลิเกต** () เป็นแร่ที่เกิดจากการรวมตัวของ ซิลิกอนและ ออกซิเจน และยังมีสารอื่นประกอบ ทำให้เกิดลักษณะต่างๆกันหลายชนิด ซึ่งสามารถแบ่งออกได้เป็น 6 ชนิด คือ นีโซซิลิเกต (Nesosilicate), โซโรซิลิเกต (Sorosilicate), ไซโคลซิลิเกต (Cyclosilicate), ไอโนซิลิเกต (Inosilicate), ฟิลโลซิลิเกต (Phyllosilicate), เทกโทซิลิเกต (Tectsilicate)

## แหล่งข้อมูลอื่น

หมวดหมู่:สารประกอบซิลิคอน
วอตส์โกอิงออน (แก้ความกำกวม)

**[[วอตส์โกอิงออน]]** () เป็นชื่ออัลบั้มของมาร์วิน เกย์ และอาจหมายถึง

* "วอตส์โกอิงออน (เพลง)" เพลงที่อยู่ในอัลบั้มชื่อเดียวกับอัลบั้มของมาร์วิน เกย์ ต่อมาซินดี ลอเปอร์นำมาร้องใหม่ 
* "วอตส์โกอิงออน" เพลงของ ฮุสเกอร์ดุ จากอัลบั้ม *Zen Arcade*
* "วอตส์โกอิงออน" เพลงของแคนิบัส จากอัลบั้ม *Can-I-Bus*
* *[[วอตส์โกอิงออน?]]* เกมโชว์อเมริกัน
* วอตส์โกอิงออน ทัวร์ของตลกชาวอังกฤษ มาร์ก สตีล
เฮนรี โฮเวิร์ด เอิร์ลแห่งนอร์ทแธมพ์ตันที่ 1

**เฮนรี โฮเวิร์ด เอิร์ลแห่งนอร์ทแธมพ์ตันที่ 1** (; 25 กุมภาพันธ์ ค.ศ. 1540 - 15 มิถุนายน ค.ศ. 1614) เฮนรี โฮเวิร์ดเป็นขุนนางและข้าราชสำนักคนสำคัญชาวชาวอังกฤษ ผู้ที่ถูกต้องสงสัยว่าเป็นผู้นับถือคริสต์ศาสนานิกายโรมันคาทอลิกอย่างลับๆ จนตลอดชีวิต และในบางช่วงของชีวิตก็ประสบการไม่เป็นที่ทรงโปรดปรานจากพระมหากษัตริย์ ซึ่งทำให้ชื่อเสียงต้องได้รับความเสื่อมเสียเป็นอันมากตามไปด้วย เฮนรี โฮเวิร์ดผู้ที่เป็นที่รู้จักกันว่าเป็นผู้คงแก่เรียน, ผู้มีความรู้ทางศิลปวัฒนธรรม และ ผู้มีใจบุญสุนทาน เป็นผู้สร้างคฤหาสน์นอร์ทธัมเบอร์แลนด์ในกรุงลอนดอน และเป็นผู้ดูแลการก่อสร้างคฤหาสน์อันงดงามชื่อคฤหาสน์ออดลีย์เอนด์ นอกจากนั้นก็ยังเป็นผู้ก่อตั้งโรงพยาบาลอีกหลายแห่งด้วย ฟรานซิส เบคอนอ้างคำกล่าวสามคำของเฮนรี โฮเวิร์ดใน *Apophthegms* และกล่าวว่าเฮนรี โฮเวิร์ดเป็น "ที่ปรึกษาราชการผู้ที่เป็นผู้มีการศึกษาดีที่สุดในราชอาณาจักร ผู้ที่ถวาย *ความก้าวหน้าทางการศึกษา* แด่พระมหากษัตริย์" เฮนรี โฮเวิร์ดมาเสียชีวิตก่อนที่จะต้องขึ้นศาลในข้อกล่าวหาว่ามีส่วนเกี่ยวข้องในการฆาตกรรมเซอร์ทอมัส โอเวอร์บรี

## งานเขียน
* *Treatise of Natural and Moral Philosophy* (ค.ศ. 1569; ต้นฉบับอยู่ที่หอสมุดบอดเลียน)
* เอกสารสนับสนุนการเสกสมรสระหว่างสมเด็จพระราชินีนาถเอลิซาเบธที่ 1และดยุคแห่งอองชู (ค.ศ. 1580; Harleian MSS. 180)
* *A Defensative against the Poyson of supposed Prophecies* (ค.ศ. 1583)
* ข้อตอบโต้เอกสารประณามรัฐบาลที่ปกครองโดยสตรี (ค.ศ. 1589; Harleian Manuscript 7021)
* *Duello Foiled* พิมพ์ใน *Collection of Curious Discourses* โดย ทอมัส เฮิร์น  (ค.ศ. 1775), ii.225
* *บทแปลคำแนะนำสุดท้ายแด่[[พระเจ้าฟิลิปที่ 2 แห่งสเปน]]จาก[[สมเด็จพระจักรพรรดิคาร์ลที่ 5 แห่งโรมันอันศักดิ์สิทธิ์|สมเด็จพระจักรพรรดิคาร์ลที่ 5]]*
* บทเขียนทางศาสนา (Arundel Manuscripts 300)

## อ้างอิง

* 
* George Frederick Nott (1815), life in *Surrey's and Wyatt's Poems*
* Anne Somerset (1997), *Unnatural Murder: Poison at the Court of James I*
* Alan Stewart (2004), *The Cradle King: A Life of James VI and I*

## แหล่งข้อมูลอื่น
* Lord Henry Howard (1540-1614) : an Elizabethan Life, by D.C. Andersson, D. S. Brewer, Woodbridge, Suffolk, 2009
* ''Mercer Connections'' (PDF)

หมวดหมู่:บุคคลที่เกิดในปี พ.ศ. 2083
หมวดหมู่:ขุนนางอังกฤษ
หมวดหมู่:ไนต์ออฟเดอะการ์เตอร์
จอห์น รูธเว็น เอิร์ลแห่งเกาว์รีที่ 3

**จอห์น รูธเว็น เอิร์ลแห่งเกาว์รีที่ 3** (; ราว ค.ศ. 1577 - 5 สิงหาคม ค.ศ. 1600) จอห์น รูธเว็นผู้เป็นขุนนางชาวสกอตแลนด์เป็นบุตรชายคนที่สองของวิลเลียม รูธเว็น เอิร์ลแห่งเกาว์รีที่ 1 และภรรยาโดโรเธีย สจวต จอห์น รูธเว็นเสียชีวิตเมื่อพยายามลักตัวพระเจ้าเจมส์ที่ 6 ในเดือนสิงหาคม ค.ศ. 1600 ในเหตุการณ์ที่มารู้จักกันว่า "การคบคิดเกาว์รี’’

## อ้างอิง

*Andrew Lang, *James VI and the Gowrie Mystery* (London, 1902), and the authorities there cited
*Robert Pitcairn, *Criminal Trials in Scotland* (2 vols, Edinburgh, 1833)
*David Moysie, *Memoirs of the Affairs of Scotland, 1577-1603* (Edinburgh, 1830)
*Louis A. Barb, *The Tragedy of Gowrie House* (London, 1887)
*Andrew Bisset, *Essays on Historical Truth* (London, 1871)
*David Calderwood, *History of the Kirk of Scotland* (8 vols, Edinburgh, 1842-1849)
*PF Tytler, *History of Scotland* (9 vols, Edinburgh, 1828 1843)
*John Hill Burton, *History of Scotland* (7 vols, Edinburgh, 1867-1870)
*Oxford Dictionary of National Biography, online edition, accessed 20 Aug 2007
*

## แหล่งข้อมูลอื่น
*The Gowrie Conspiracy, by Samuel Cowan, available through Google Books
*John Ruthven at The Peerage.com

หมวดหมู่:บุคคลที่เกิดในคริสต์ทศวรรษ 1570
หมวดหมู่:ขุนนางสกอตแลนด์
หมวดหมู่:ผู้ถูกประหารชีวิตในอังกฤษ
หมวดหมู่:บุคคลจากเพิร์ท (สกอตแลนด์)
อุลริช ดยุกแห่งเมคเลินบวร์ค

**อุลริช ดยุคแห่งเม็คเลนบวร์ก** () (5 มีนาคม ค.ศ. 1527 - 14 มีนาคม ค.ศ. 1603) อุลริชเป็นดยุคแห่งเม็คเลนบวร์กระหว่างปี ค.ศ. 1555/1556 จนถึงแก่กรรมในปี ค.ศ. 1603 อุลริชผู้เกิดเมื่อวันที่ 5 มีนาคม ค.ศ. 1527 เป็นบุตรของอัลเบรชท์ที่ 7 ดยุคแห่งเม็คเลนบวร์กและอันนาแห่งบรานเดนบวร์ก 

หมวดหมู่:บุคคลที่เกิดในปี พ.ศ. 2070
หมวดหมู่:ขุนนางเยอรมัน
หมวดหมู่:บุคคลในคริสต์ศตวรรษที่ 16
หมวดหมู่:ตระกูลเม็คเลนบวร์ก-ชเวรีน
เอลิซาเบธแห่งเดนมาร์ก

**เจ้าหญิงเอลิซาเบธแห่งเดนมาร์ก** () (14 ตุลาคม ค.ศ. 1524 - 15 ตุลาคม ค.ศ. 1586) ทรงเป็นดัชเชสแห่งเมคเลินบวร์ค-ชเวรีนและต่อมาแห่งเมคเลินบวร์ค-กึส โทร โดยการสมรส เอลิซาเบธทรงเป็นพระราชธิดาพระองค์ใหญ่ในสมเด็จพระเจ้าเฟรเดอริคที่ 1 แห่งเดนมาร์กและโซฟีแห่งโพเมอราเนีย

## อ้างอิง

*  Article in the Dansk biografisk Lexikon

หมวดหมู่:เจ้าหญิงเดนมาร์ก
หมวดหมู่:บุคคลในคริสต์ศตวรรษที่ 16
หมวดหมู่:ตระกูลเมคเลินบวร์ค-ชเวรีน
หมวดหมู่:ราชวงศ์อ็อลเดินบวร์ค
หมวดหมู่:เจ้าหญิงนอร์เวย์
ชิมิ

**"ชิมิ"** เป็นเพลงป็อปกึ่งลูกทุ่ง ร้องโดยกลุ่มศิลปินบลูเบอร์รี่ ประพันธ์คำร้องโดยกำแหง เกรียงไกรธรณี ประพันธ์ทำนองโดย กำแหง เกรียงไกรธรณี (ปูชิมิ อาร์สยาม), ยุทธนา ศรีอาจ และเรียบเรียงโดย ยุทธนา ศรีอาจ เพลงอยู่ในอัลบั้มรวมเพลงของศิลปินวัยรุ่นแนวลูกทุ่งชุด *สโมสรชิมิ*  

เพลงนำภาษาวัยรุ่น คำว่า "ชิมิ" ที่มีความหมายว่า "ใช่ไหม" เป็นการนำคำสั้น ๆ ในเพลง โดยในตอนที่อัดเพลง ยังไม่รู้ว่าจะตั้งชื่อเพลงว่าอย่างไร ทีมงานส่งข้อความมาบอกสมาชิกในวงว่าทุกคนร้องได้ดีมากเพราะมาก ออมซึ่งเป็นหนึ่งในสมาชิกก็เลยบอกว่า เพราะว่าหนูสวยชิมิ...ชิมิ" มีกลุ่มเป้าหมายอยู่ที่กลุ่มวัยรุ่น ต้องการให้วัยรุ่นหันมาฟังเพลงลูกทุ่ง 

เพลงนี้ติดอันดับ 3 บน มหานครชาร์ตเอฟเอ็ม 95 ในช่วงเดือนมีนาคม 2553 ติดอันดับ 3 บนชาร์ตทีซองฮิต ของช่องทีแชนแนล

## อ้างอิง

หมวดหมู่:เพลงลูกทุ่ง
หมวดหมู่:เพลงในปี พ.ศ. 2553
หมวดหมู่:ซิงเกิลในปี พ.ศ. 2553
หมวดหมู่:ซิงเกิลในสังกัดอาร์สยาม
เฟิร์ทออฟฟอร์ท

**เฟิร์ทออฟฟอร์ท** (; ) เป็นอ่าวในประเทศสกอตแลนด์บริเวณทะเลเหนือ คั่นระหว่างเขตไฟฟ์ทางฝั่งเหนือ และเขตเวสต์โลเทียน เอดินบะระ และเขตอีสต์โลเทียน ทางฝั่งใต้ เมื่อเข้าไปในแผ่นดินลึกลงไป อ่าวนี้จะกลายเป็นปากแม่น้ำฟอร์ทและแม่น้ำอื่น ๆ อีกหลายสาย เฟิร์ทออฟฟอร์ทรู้จักกันในชื่อ *โบโดเทรีย* (**) ในสมัยโรมัน

## อ้างอิง

## แหล่งข้อมูลอื่น
* 
*Isle of May bird observatory 
*''Forthfast'' experimental hovercraft service, 16-28 July 2007 
*Inchcolm Virtual Tour  Take a virtual tour around some of the Inchcolm's military defences

หมวดหมู่:ภูมิศาสตร์สกอตแลนด์
หมวดหมู่:ธรณีสัณฐานชายฝั่งและมหาสมุทร
จอห์น เอิร์สคิน เอิร์ลแห่งมาร์ที่ 18

**จอห์น เอิร์สคิน เอิร์ลแห่งมาร์ที่ 18** (; ราว ค.ศ. 1558 - 14 ธันวาคม ค.ศ. 1634) จอห์น เอิร์สคินเป็นนักการเมืองชาวสกอตแลนด์ จอห์น เอิร์สคินผู้ที่เกิดราว ค.ศ. 1558 เป็นบุตรของเอิร์สคิน เอิร์ลแห่งมาร์ที่ 1 ได้รับการศึกษาพร้อมกับสมเด็จพระเจ้าเจมส์ที่ 6 แห่งสกอตแลนด์โดยพระอาจารย์นักมนุษยนิยมจอร์จ บุคานัน หลังจากการบรรลุนิติภาวะแล้วจอห์น เอิร์สคินก็ได้รับหน้าที่ในเชิงเป็นผู้ดูและสมเด็จพระเจ้าเจมส์ผู้มีอายุอ่อนกว่าเจ็ดปี ที่ประทับอาศัยอยู่ด้วยกันที่สเตอร์ลิง แต่อันที่จริงแล้วก็เป็นเพียงหุ่นเชิดของเจมส์ ดักกลาส เอิร์ลแห่งมอร์ตันที่ 4ผู้เป็นผู้สำเร็จราชการแทนพระองค์ของสมเด็จพระเจ้าเจมส์ และมาสูญเสียอำนาจและตำแหน่งเมื่อเอิร์ลแห่งมอร์ตันถูกจำคุก

จอห์นมีความวิตกกังวลเมื่อมีการลักตัวสมเด็จพระเจ้าเจมส์โดยวิลเลียม รูธเว็น เอิร์ลแห่งเกาว์รีที่ 1ในปี ค.ศ. 1582 ในการคบคิดที่เป็นที่รู้จักกันว่า "การคบคิดรูธเว็น’’ (Raid of Ruthven) แต่เมื่อสมเด็จพระเจ้าเจมส์เสด็จหนีจากผู้ดูแลใหม่ของพระองค์ได้ เอิร์ลแห่งเกาว์รีก็หลบหนีไปทางตะวันตกของสกอตแลนด์ เมื่อออกมาจากที่ซ่อนเอิร์ลแห่งมาร์ก็ทำการยึดปราสาทสเตอร์ลิง โดยมีสมเด็จพระเจ้าเจมส์เข้าประชิด จนมาร์ต้องหลบหนีไปยังอังกฤษ สมเด็จพระราชินีนาถเอลิซาเบธที่ 1 แห่งอังกฤษทรงพยายามไกล่เกลี่ยแต่ไม่สำเร็จ หลังจากการเจรจาหลายครั้งระหว่างรัฐบาลอังกฤษและสกอตแลนด์ที่ไม่ประสบความสำเร็จแล้ว มาร์ก็รวบรวมกองกำลังกับเพื่อนๆ และเข้าเฝ้าสมเด็จพระเจ้าเจมส์ที่ปราสาทสเตอร์ลิง และไม่นานหลังจากนั้นก็ได้รับอำนาจสูงสุดในปี  ค.ศ. 1585 มาร์ได้รับทรัพย์สินและตำแหน่งคืน ตั้งแต่บัดนั้นมาร์ก็ได้รับความรุ่งเรืองในหน้าที่การงานและเป็นที่โปรดปราน ต่อมามาร์ก็ได้รับตำแหน่งเป็นข้าหลวงของปราสาทเอดินบะระห์ และได้รับแต่งตั้งให้เป็นพระอาจารย์ของเฮนรี เฟรเดอริค เจ้าชายแห่งเวลส์พระราชโอรสในสมเด็จพระเจ้าเจมส์

จอห์น เอิร์สคินสมรสครั้งที่สองกับแมรี บุตรีของเอเม สจวต ดยุคแห่งเลนน็อกซ์

ในปี  ค.ศ. 1601 จอห์น เอิร์สคินก็ถูกส่งตัวไปยังลอนดอนในฐานะราชทูตจากสกอตแลนด์ สมเด็จพระราชินีนาถเอลิซาเบธที่ 1 ทรงรับรองกับเอิร์สคินว่าเจมส์ควรจะเป็นทายาทของพระองค์ และการเดินทางมาทำหน้าที่ของเอิร์สคินเป็นการกระทำที่ทำด้วยความสุขุมและรอบคอบ เมื่อได้เป็นสมาชิกของสภาองคมนตรีแล้วเอิร์สคินก็ได้รับแต่งตั้งให้เป็นลอร์ด คาร์รอสส์ในปี ค.ศ. 1610 นอกจากนั้นแล้วก็ยังมีตำแหน่งใน Court of High Commission และ เป็นองคมนตรีการคลังระหว่างปี ค.ศ. 1615 ถึงปี ค.ศ. 1630 จอห์น เอิร์สคินเสียชีวิตที่สเตอร์ลิงเมื่อวันที่ 14 ธันวาคม ค.ศ. 1634 เอิร์สคิน เอิร์ลแห่งมาร์ที่ 3 บุตรชายคนเดียวจากภรรยาคนแรกได้รับตำแหน่งเอิร์ลต่อจากบิดา จอห์น เอิร์สคินมีบุตรชายห้าคนกับภรรยาคนที่สอง

## อ้างอิง

*

## ดูเพิ่ม
* ราชอาณาจักรสกอตแลนด์
* สมเด็จพระเจ้าเจมส์ที่ 6 แห่งสกอตแลนด์ 

หมวดหมู่:บุคคลที่เกิดในคริสต์ทศวรรษ 1550
หมวดหมู่:ขุนนางสกอตแลนด์
หมวดหมู่:บุคคลในคริสต์ศตวรรษที่ 17
หมวดหมู่:นักการเมืองสกอตแลนด์
วิทยาภูเขาไฟ

**วิทยาภูเขาไฟ** () เป็นการศึกษาเกี่ยวกับภูเขาไฟ หินหลอมเหลว หินหนืด และเกี่ยวข้องกับการศึกษาปรากฏการณ์ทางธรณีวิทยา ธรณีฟิสิกส์ ธรณีเคมี คำว่า volcanology ในภาษาัอังกฤษมาจากคำในภาษาละติน คำว่า *vulcan* ซึ่งหมายถึงเทพเจ้าแห่งไฟของโรมัน 

นักวิทยาภูเขาไฟ คือบุคคลที่ศึกษาข้อมูลของภูเขาไฟ และเหตุการณ์การปะทุทั้งปัจจุบันและในอดีต นักวิทยาภูเขาไฟมักจะไปสำรวจภูเขาไฟอยู่บ่อยครั้ง โดยเฉพาะภูเขาไฟที่ยังไม่ดับเพื่อสังเกตการณ์ปะทุ เก็บสิ่งที่ปะทุออกมา รวมถึงเทบพรา (tephra) หรือ ชิ้นส่วนภูเขาไฟ เช่น ขี้เถ้าหรือหินภูเขาไฟ หินและตัวอย่างของหินหลอมเหลว นอกจากนี้ยังเน้นการศึกษาในเรื่องการพยากรณ์การระเบิดของภูเขาไฟ ซึ่งปัจจุบันยังไม่มีผลแม่นยำนัก แต่เป็นการพยากรณ์การระเบิดเหมือนอย่างที่พยากรณ์แผ่นดินไหว เพื่อรักษาชีวิตให้ได้มากที่สุด

หมวดหมู่:วิทยาศาสตร์โลก
เดอะลาสเทมป์เทชันออฟไครสต์

**เดอะลาสเทมป์เทชันออฟไครสต์** () เป็นภาพยนตร์อื้อฉาวที่ออกฉายในปี พ.ศ. 2531 กำกับโดยมาร์ติน สกอร์เซซี อำนวยการสร้างโดย บาร์บารา เดอ ฟีนา ภรรยาของสกอร์เซซีในขณะนั้น ดัดแปลงจากบทประพันธ์ในชื่อเดียวกันของ นิคอส คาซานซาคิส  นักเขียนชาวครีต มีเนี้อหาเกี่ยวกับพระทรมานของพระเยซูก่อนจะถูกตรึงกางเขน และทรงถูกมารทดลองในช่วงบั้นปลายพระชนม์ชีพ โดยการยั่วยวนด้วยกิเลสทั้งหลาย

ภาพยนตร์รับบทนำโดย วิลเลม เดโฟ เป็นพระเยซู, ฮาร์วีย์ คีเทล เป็นยูดาส อิสคาริโอท, บาร์บารา เฮอร์ชีย์ เป็นมารีย์ชาวมักดาลา มีเดวิด โบวี รับบทสมทบเป็นปอนติอุส ปิลาตุส และแฮรรี ดีน สแตนตัน เป็นเปาโลอัครทูต

ในช่วงแรกที่ภาพยนตร์ออกฉาย ถูกต่อต้านอย่างหนักจากคริสต์ศาสนิกชนด้วยข้อกล่าวหาการดูหมิ่นศาสนา เนื่องจากภาพยนตร์นำเสนอเหตุการณ์ช่วงที่ถูกยั่วยวนจากซาตาน โดยทรงเลือกที่จะแต่งงานกับมารีย์ชาวมักดาลาและใช้ชีวิตครอบครัวแบบคนธรรมดา แทนที่จะสิ้นพระชนม์เพราะถูกตรึงกางเขน รวมทั้งยังมีฉากสั้น ๆ ที่แสดงการร่วมเพศระหว่างพระองค์กับมารีย์ อย่างไรก็ตามภาพยนตร์ก็ได้เปิดเผยในท้ายที่สุดว่า สิ่งเหล่านี้เป็นเพียงนิมิต และทรงเลือกที่จะปฏิบัติตามภารกิจของพระองค์ นอกจากนี้ภาพยนตร์ยังถูกโจมตีถึงรายละเอียดบางอย่างในเรื่อง เช่น ลักษณะการตรึงกางเขนที่มีการตอกตะปูที่ข้อมือ แทนที่จะเป็นที่ฝ่ามือตามภาพเขียนศิลปะศาสนาคริสต์ทั่วไป รวมไปถึงการที่นักแสดงในเรื่องพูดภาษาอังกฤษสำเนียงอเมริกัน 

ภาพยนตร์เรื่องนี้ถูกห้ามฉายในหลายประเทศ  เช่น ตุรกี, เม็กซิโก, ชิลี, อาร์เจนตินา, ฟิลิปปินส์ และสิงคโปร์

ภาพยนตร์เรื่องนี้ทำให้สกอร์เซซีได้รับการเสนอชื่อเข้าชิงรางวัลออสการ์สาขาผู้กำกับยอดเยี่ยม, บาร์บารา เฮอร์ชีย์ ได้รับการเสนอชื่อเข้าชิงรางวัลลูกโลกทองคำสาขานักแสดงสมทบหญิง ส่วนบทบาทจูดาส์ อิสคาริออท ของฮาร์วีย์ คีเทล กลับทำให้เขาถูกเสนอชื่อรับรางวัลแรซซี สาขานักแสดงสมทบยอดแย่ 

## อ้างอิง

หมวดหมู่:ภาพยนตร์ที่ออกฉายในปี พ.ศ. 2531
หมวดหมู่:ภาพยนตร์เกี่ยวกับศาสนาคริสต์
หมวดหมู่:ภาพยนตร์ที่กำกับโดย มาร์ติน สกอร์เซซี
หมวดหมู่:ภาพยนตร์โดยยูนิเวอร์แซลพิกเจอส์